钦定古今图书集成/明伦汇编/氏族典/第309卷 > 《凌迪知万姓统谱》 > 藏凝之
## 钦定古今图书集成/明伦汇编/氏族典/第309卷 > 《凌迪知万姓统谱》 > 藏凝之

按《万姓统谱》：凝之学涉有当世才，与司空徐湛之为
异常交。年少时，与傅僧祐俱以通家子，始为文帝所
引见。时宋武帝与何尚之论铸钱事，凝之便干其语
次，上因回与语，僧祐引凝之衣令止，凝之大言曰：“明
主当再遇，便应政尽所怀。”上与往复十馀反，凝之辞
韵诠序，上甚赏焉。后为尚书左丞。